การที่ผมเล่นเวท ยกน้ำหนัก ทำให้ ค่า Creatinin สูงกว่าคนปกติใช่ไหมครับ หลังเล่นเวทบางครั้งดื่มโปรตีนบ้าง จากที่ไปตรวจผลคือ ค่า Cr 1.13 เครียดมากเลย กลัวเป็นโรคไต จนไม่กล้าออกกำลังกาย ก่อนไปตรวจ ผมไม่ได้ทานยาเเก้ปวดเเต่อย่างใด เเต่ไม่ได้กินข้าวมา 3วันแล้วเพราะตกใจเรื่องพ่อเสีย
สวัสดีค่ะ ค่าครีเอตินิน (creatinine หรือตัวย่อคือ Cr) นั้นใช้ในการวัดดูความสามารถในการขับของเสียของไต ถ้าค่าสูงขึ้น อาจนึกถึงภาวะไตวายได แต่อย่างไรก็ตามเนื่องจากค่านี้นั้นขึ้นอยู่กับ ปริมาณกล้ามเนื้อในร่างกาย ดังนั้น คนที่มีอายุมาก กล้ามเนื้อลีบเล็กลง ก็จะยิ่งมีค่าคริเอตินินลดลง ผู้ชายมีกล้ามเนื้อมากกว่าผู้หญิงก็จะมีค่าครีเอตินินสูงกว่าผู้หญิง และคนที่มีกล้ามมาก ๆ หรือทานอาหารเสริมเพิ่มกล้ามอยู่เป็นประจำ ก็จะมีค่าครีเอตินิน ที่สูงกว่าปกติเล็กน้อยได้ โดยไม่ได้บ่งบอกถึงโรคไตแต่อย่างใด สามารถไปออกกำลังกายได้ตามปกติค่ะแนะนำการตรวจร่างกายกับแพทย์อย่างสม่ำเสมอทุกปีเพื่อติดตามการทำงานของไต และไม่ควรกินยาแก้ปวดกลุ่มยาต้านการอักเสบที่ไม่ใช่สเตียรอยด์บ่อยๆ เพราะอาจมีผลต่อไตได้ ไม่ซื้อยาสมุนไพร อาหารเสริมใดๆมากินเอง